**Szarvasgede Község Önkormányzata**

**Képviselő-testületének**

**11. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. október 26-án

megtartott nyilvános testületi üléséről.

**N a p i r e n d**:

1./ Javaslat Szarvasgede Község Önkormányzata Képviselő-testületének a talajterhelési díjról

szóló önkormányzati rendelete elfogadására *12/2023.(X.27.) rendelet*

**Előterjesztő**: Kovács Ottó Béla polgármester

2./ Javaslat a Szarvasgedei Csicsergő Óvoda óvodavezetői álláspályázata eredménytelenné

nyilvánítására *49/2023.(X.26.) határozat*

**Előterjesztő:** Kovács Ottó Béla polgármester

3./ Javaslat a Szarvasgedei Csicsergő Óvoda óvodavezetői álláspályázata ismételt kiírására

**Előterjesztő:** Kovács Ottó Béla polgármester *50/2023.(X.26.) határozat*

4./ Javaslat a Szarvasgedei Csicsergő Óvoda óvodapedagógusi álláspályázata kiírására

**Előterjesztő:** Kovács Ottó Béla polgármester *51/2023.(X.26.) határozat*

5./ Javaslat falugondnoki álláspályázat elbírálására *52/2023.(X.26.) határozat*

**Előterjesztő:** Kovács Ottó Béla polgármester

6./ Javaslat a Szarvasgede, Dózsa Gy. u. 5-6. szám előtti áteresz javítási munkálataira érkezett

ajánlatok elbírálására *53/2023.(X.26.) határozat*

**Előterjesztő:** Kovács Ottó Béla polgármester

7./ Egyebek

a.) Javaslat Helyi Választási Bizottság tagjainak megválasztására

*54/2023.(X.26.) határozat*

**Szarvasgede Község Önkormányzata**

**Képviselő-testületének**

**11. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023.október 26-án

megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 4 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat Szarvasgede Község Önkormányzata Képviselő-testületének a talajterhelési díjról szóló önkormányzati rendelete elfogadására

2./ Javaslat a Szarvasgedei Csicsergő Óvoda óvodavezetői álláspályázata eredménytelenné nyilvánítására

3./ Javaslat a Szarvasgedei Csicsergő Óvoda óvodavezetői álláspályázata ismételt kiírására

4./ Javaslat a Szarvasgedei Csicsergő Óvoda óvodapedagógusi álláspályázata kiírására

5./ Javaslat falugondnoki álláspályázat elbírálására

6./ Javaslat a Szarvasgede, Dózsa Gy. u. 5-6. szám előtti áteresz javítási munkálataira érkezett ajánlatok elbírálására

7./ Egyebek

a.) Javaslat Helyi Választási Bizottság tagjainak megválasztására

**I. NAPIREND:**

**Javaslat Szarvasgede Község Önkormányzata Képviselő-testületének a talajterhelési díjról szóló önkormányzati rendelete elfogadására**

*(rendelet-tervezet a jegyzőkönyvhöz csatolva)*

**Kovács Ottó Béla polgármester:** Mivel Szarvasgede településen is működik a szennyvízelvezető hálózat, így a talajterhelési díj bevezetésének időszerűsége elérkezett. Aki nem veszi igénybe a kötelezően igénybeveendő közszolgáltatást és erre külön megállapodást nem köt, akkor talajterhelési díjjal szankcionálni kell.

**dr. Horkai-Tóth Gabriella jegyző**: A talajterhelési díj mértéke, minden elfogyasztott víz m3 után a kibocsátónak, aki nem a szennyvízhálózatba engedi le a szennyvizet, 1800.-Ft-ot kell fizetni.

A képviselők részéről kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 4 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**12/2023.(X.27.) önkormányzati rendelete**

**a talajterhelési díjról**

*(rendelet a jegyzőkönyvhöz csatolva)*

**II. NAPIREND:**

**Javaslat a Szarvasgedei Csicsergő Óvoda óvodavezetői álláspályázata eredménytelenné nyilvánítására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** A meghirdetett óvodavezetői álláspályázatra nem érkezett egyetlen pályázat sem, így eredménytelenné kell nyilvánítani.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**49/2023.(X.26.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda óvodavezetői (magasabb vezetői) álláshelyére kiírt pályázatot eredménytelenné nyilvánítja, ugyanis a kiírásra pályázat nem érkezett.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** azonnal

**III. NAPIREND:**

**Javaslat a Szarvasgedei Csicsergő Óvoda óvodavezetői álláspályázata ismételt kiírására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: Mivel az óvodavezetői álláspályázatra nem volt jelentkező, így javaslom az ismételt kiírást.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**50/2023.(X.26.) Képviselő-testületi határozat**

Szarvasgede Község Önkormányzatának Képviselő-testülete a „közalkalmazottak jogállásáról szóló” 1992. évi XXXIII. törvény 20/A.§ alapján pályázatot hirdet a Szarvasgedei Csicsergő Óvoda óvodavezető (magasabb vezető) munkakör betöltésére

**Tevékenységi kör (ellátandó feladatok):**   Az intézmény tevékenységi körébe tartozó feladatok vezetői irányítása, különös tekintettel a nemzeti köznevelésről szóló 2011. évi CXC. törvényben (a továbbiakban: Nkt.), a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben, valamint az államháztartásról szóló 2011. évi CXCV. törvényben és annak végrehajtásáról szóló 368/2011. (XII.31.) Korm. rendeletben foglaltakra. Az óvodavezető feladata az intézmény irányítása, szakszerű és törvényes működésének megszervezése, a pénzeszközökkel való ésszerű, célszerű, takarékos gazdálkodás, az óvodáskorú gyermekek oktatásának-nevelésének megszervezése, az intézmény gazdálkodásával kapcsolatos feladatokat ellátó Palotási Közös Önkormányzati Hivatallal való folyamatos együttműködés. Az intézmény alkalmazottai felett a munkáltatói jogkör gyakorlása.

**Betöltendő állás szakmacsoportja:**  köznevelés

**Betöltendő állás munkakörének szakterülete (munkakörcsalád):**  Emberi erőforrási/oktatási, képzési

**Betöltendő állás jogviszonya:**  Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:**  
Határozott idő - 5 évre szóló vezetői megbízás, 40 óra, teljes munkaidő (heti 40 óra), Teljes munkaidő

**Munkavégzés helye:**  Szarvasgede

**Álláshirdető szervezet bemutatása:**  Egycsoportos óvoda, SNI gyermekek ellátása

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):**  Illetmény: 1992. évi XXXIII. törvény, a 2011. évi CXC. törvény, és a 326/2013. (VIII. 30.) Korm. rendelet rendelkezései szerint

**Feltételek, előnyök**

***Pályázati feltételek***

**Jogállásból fakadó jogszabályi követelmények:**

 Büntetlen előélet

   Cselekvőképesség

 Magyar állampolgárság, vagy külön jogszabály szerint a szabad mozgás és tartózkodás jogával rendelkező személy, illetve bevándorolt vagy letelepedett

**Elvárt végzettség/képesítés:**

6. Felsőfokú végzettséghez kötött szakképesítés alapképzés (Bsc vagy BA), Óvodapedagógusok képzése, Óvodapedagógus, továbbá pedagógus szakvizsga keretében szerzett intézményvezetői szakképzettség

**Elvárt szakmai tapasztalat időtartama (év):**  3

**Elvárt vezetői tapasztalat időtartama (év):**  0

**Járművezetői engedély kategória:**  B

***Pályázat elbírálása során előnyt jelent***

**A pályázat elbírálása során előnyt jelent a szakmai tapasztalat?:**  Igen

**A pályázat elbírálása során előnyt jelent a vezetői tapasztalat?:**  Igen

**Egyéb pályázati előnyök: -**

**A pályázat részeként benyújtandó igazolások, alátámasztó dokumentumok:**

  részletes szakmai önéletrajz

   vezetői program

   szakmai gyakorlat hitelt érdemlő igazolása

   végzettséget, szakképesítést igazoló okiratok másolata

 legalább három év pedagógus-munkakörben, vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat igazolása

hatósági bizonyítvány benyújtása, amellyel a pályázó igazolja, hogy büntetlen előéletű

hatósági bizonyítvány benyújtása, amellyel a pályázó igazolja, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt és vele szemben nem állnak fenn a Kjt. 20. § (2d) és (2e) bekezdésében foglalt kizáró okok

a pályázó nyilatkozata arról, hogy nem áll fenn vele szemben a Kjt. szerinti összeférhetetlenség

a pályázó nyilatkozata arról, hogy a személyes meghallgatása, valamint a pályázatának elbírálása a képviselő-testület nyilvános ülésén történhet-e, vagy kéri a zárt ülés tartását

**A pályázat benyújtásának határideje:**  2023.12.06. 00:00

**A pályázat elbírálásának módja:**  A pályázat elbírálására a közalkalmazottak jogállásáról szóló 1992. évi XXXIII. törvény 20/A. §-ban, valamint a 326/2013.(VII.30.) Korm. rendeletben meghatározott határidők figyelembevételével kerül sor. A vezetői megbízásról Szarvasgede Község Önkormányzatának Képviselő-testülete dönt. A képviselő-testület fenntartja magának a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:**  2023.12.27. 00:00

**A pályázati kiírás további közzétételének helye:**  www.szarvasgede.hu

**Állás tervezett betöltésének időpontja:**  2024.01.01.

**Publikálás tervezett időpontja:**  2023.11. 06.

**Felelős:** Kovács Ottó Béla polgármester

**Határidő:** értelemszerűen

**IV. NAPIREND:**

**Javaslat a Szarvasgedei Csicsergő Óvoda óvodapedagógusi álláspályázata kiírására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A Szarvasgedei Csicsergő Óvoda óvodapedagógus álláshelyére javaslom a pályázat kiírását a határozati javaslat szerint, mivel nincs az intézménynek vezetője, így az intézmény nevében mi írjuk ki az állást.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**51/2023.(X.26.) Képviselő-testületi határozat**

Szarvasgede Község Önkormányzatának Képviselő-testülete a „közalkalmazottak jogállásáról szóló” 1992. évi XXXIII. törvény 20/A.§ alapján pályázatot hirdet a Szarvasgedei Csicsergő Óvoda óvodapedagógus munkakör betöltésére

**Tevékenységi kör (ellátandó feladatok):**

Óvodapedagógusi feladatok ellátása vegyes csoportban: tervezi és szervezi a csoportjában folyó pedagógiai munkát, figyelembe véve a gyermekek életkori sajátosságait.

**Betöltendő állás szakmacsoportja:**  köznevelés

**Betöltendő állás munkakörének szakterülete (munkakörcsalád):**  Emberi erőforrási/oktatási, képzési

**Betöltendő állás jogviszonya:**  Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:** Határozatlan, 40 óra, teljes munkaidő (heti 40 óra), Teljes munkaidő

**Munkavégzés helye:**  Szarvasgede

**Álláshirdető szervezet bemutatása:**  Egycsoportos óvoda

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):** Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a 2023.évi LII. törvény 157. § (10) bekezdése az irányadók. Az egyéb juttatásokat a fenntartó éves költségvetési rendeltében elfogadottak szerint biztosítja. A pályázati kiírással kapcsolatosan további információt Kovács Ottó Béla polgármester nyújt a 06 30/696 3950-es telefonszámon. A jelentkezéseket az hivatal@szarvasgede.hu e-mail címre várjuk.

**Feltételek, előnyök**

***Pályázati feltételek***

**Jogállásból fakadó jogszabályi követelmények:**

   Büntetlen előélet

   Cselekvőképesség

  Magyar állampolgárság,

Erkölcsi bizonyítvány

**Elvárt végzettség/képesítés:**

6. Felsőfokú végzettséghez kötött szakképesítés alapképzés (Bsc vagy BA), Óvodapedagógusok képzése, Óvodapedagógus

**Elvárt szakmai tapasztalat időtartama (év):**  0

**Elvárt vezetői tapasztalat időtartama (év):**  0

***Pályázat elbírálása során előnyt jelent***

**A pályázat elbírálása során előnyt jelent a szakmai tapasztalat?:**  Igen

**A pályázat elbírálása során előnyt jelent a vezetői tapasztalat?:**  Nem

**Egyéb pályázati előnyök: -**

**A pályázat részeként benyújtandó igazolások, alátámasztó dokumentumok:**

   fényképes önéletrajz

   végzettséget, szakképesítést igazoló okiratok másolata

hatósági bizonyítvány benyújtása, amellyel a pályázó igazolja, hogy büntetlen előéletű

   hozzájáruló nyilatkozat pályázati anyagba betekintésről

**A pályázat benyújtásának határideje:**  2023. 12. 06. 00:00

**A pályázat elbírálásának módja:**  A képviselő-testület fenntartja magának a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:**  2023. 12. 27. 00:00

**A pályázati kiírás további közzétételének helye:**  www.szarvasgede.hu

**Állás tervezett betöltésének időpontja:**  2024. 01. 01.

**Publikálás tervezett időpontja:**  2023. 11. 21.

**Felelős:** Kovács Ottó Béla polgármester

**Határidő:** értelemszerűen

**V. NAPIREND:**

**Javaslat falugondnoki álláspályázat elbírálására**

*(álláspályázat a jegyzőkönyvhöz csatolva)*

**Kovács Ottó Béla polgármester**: A meghirdetett falugondnoki álláspályázatra kizárólag a feladatot jelenleg megbízási szerződéssel ellátó György Zoltánné nyújtotta be pályázatát. Javaslom György Zoltánné kinevezését falugondnoki munkakörbe, határozatlan időre, 3 hónap próbaidő kikötésével, valamint vállalnia kell a falugondnoki képzés elvégzését.

**Kakukné Opre Mária képviselő**: Nekem nincs problémám György Zoltánné munkájával, én is javaslom a kinevezésé t.

A képviselők részéről további kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**52/2023.(X.26.) Képviselő-testületi határozat**

Szarvasgede Község Önkormányzata Képviselő-testülete a Szarvasgede Község Önkormányzata által kiírt falugondnoki álláspályázatra beérkezett pályázók közül György Zoltánné 3051 Szarvasgede, Rákóczi út 6. szám alatti lakost nevezi ki falugondnoki munkakörbe, közalkalmazotti jogviszonyba határozatlan időre 2023. november 17. napjától, 3 hónap próbaidő kikötése mellett.

A Képviselő-testület felkéri a jegyzőt, hogy a falugondnoki kinevezés elkészítéséről gondoskodjon.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** értelemszerűen

**VI. NAPIREND:**

**Javaslat a Szarvasgede, Dózsa Gy. u. 5-6. szám előtti áteresz javítási munkálataira érkezett ajánlatok elbírálására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A Szarvasgede, Dózsa Gy. u. 5-6. szám előtti áteresz javítási munkálataira három árajánlat érkezett:

* BIG-FORSZI TRADE Kft (3375 Mezőtárkány, Kossuth út 11.) bruttó 755.650 Ft
* OTYS Úttechnika Kft (2030 Érd, Bádogos u. 57.) bruttó 689.610 Ft
* Perial-Ker Kft (2660 Balassagyarmat, Zichy u. 5.) bruttó 594.360 Ft

Javaslom a legalacsonyabb ajánlatot adó Perial-Ker Kft ajánlatának elfogadását, továbbá kérem a képviselő-testület felhatalmazását a kivitelezési szerződés megkötésére.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**53/2023.(X.26.) Képviselő-testületi határozat**

Szarvasgede Község Önkormányzata részére a Szarvasgede, Dózsa Gy. u. 5-6. szám alatti áteresz javítási munkálataira az alábbi árajánlatok érkeztek:

* BIG-FORSZI TRADE Kft (3375 Mezőtárkány, Kossuth út 11.) bruttó 755.650 Ft
* OTYS Úttechnika Kft (2030 Érd, Bádogos u. 57.) bruttó 689.610 Ft
* Perial-Ker Kft (2660 Balassagyarmat, Zichy u. 5.) bruttó 594.360 Ft

A Képviselő-testület a beérkezett ajánlatok közül a legalacsonyabb ajánlatot adó Perial-Ker Kft (2660 Balassagyarmat, Zichy u. 5.) ajánlatát fogadja el bruttó 594. 360 Ft összeggel és felhatalmazza a polgármestert a kivitelezési szerződés megkötésére.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő**: azonnal

**VII. Egyebek:**

**a.) Javaslat Helyi Választási Bizottság tagjainak megválasztására**

*(határozati javaslat a jegyzőkönyvhöz csatolva)*

**dr. Horkai-Tóth Gabriella jegyző:** A Magyar Köztársaság Elnöke 2024. június 9. napjára tűzte ki az európai parlamenti és a helyi önkormányzati képviselők és polgármesterek választását. A helyhatósági választásokra a már megválasztott szavazatszámláló bizottságokon kívül a Képviselő-testületnek Helyi Választási Bizottságot kell választania, október 1. és november 30. között kell döntést hozni. A Helyi Választási Bizottság tagjának Szklenárné Molnár Máriát, Kiss Józsefnét, Pintér Balázsnét, Benus Györgynét és Berki Zoltánnét, póttagjának Jekken Melindát és György Zoltánnét indítványozom a Képviselő-testület részére.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**54/2023.(X.26.) Képviselő-testületi határozat**

Szarvasgede Község Önkormányzatának Képviselő-testülete a választási eljárásról szóló 2013. évi XXXVI. törvény 23.§-ában biztosított jogkörében eljárva - a Helyi Választási Iroda vezetőjének indítványára - a 2024. június 9. napjára kitűzött helyi önkormányzati képviselők és polgármesterek választásán a Helyi Választási Bizottság tagjának Szklenárné Molnár Mária 3051 Szarvasgede, Rákóczi út 19., Kiss Józsefné 3051 Szarvasgede, Hunyadi út 31., Pintér Balázsné 3051 Szarvasgede, Hunyadi út 16., Benus Györgyné 3051 Szarvasgede, Hunyadi út 19. és Berki Zoltánné 3051 Szarvasgede, Kossuth út 20. szám alatti lakosokat, Jekken Melinda 3051 Szarvasgede, Hunyadi út 29. és György Zoltánné 3051 Szarvasgede, Rákóczi út 6. szám alatti lakosokat megválasztja.

**Határidő**: azonnal

**Felelős:** dr. Horkai-Tóth Gabriella jegyző

**Bejelentések**:

**Kovács Ottó Béla polgármester**: A Pásztó, Csillag tér 21. szám alatt lévő volt Vízmű épület jelenleg 12 önkormányzat tulajdonát képezi. Az önkormányzatok úgy döntöttek, hogy a továbbiakban nem kívánják az ingatlant fenntartani, mivel már üresen áll.

- Az ÉRV Zrt. megküldte a településen található tűzcsapok listáját, melyeknek kérik a leellenőrzését.

- Az óvodában a felújítási munkák megkezdődtek, a felújítás idejére átmenetileg, várhatóan az őszi szünet idejére az óvoda átköltözött a Községháza épületébe.

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző